cyanic-selkie/wikianc huggingface dataset:
Philip Rivers
Profesjonell karriere
Det ble antatt at Rivers kom til å bli plukket op tidlig i første runde av NFL Draft 2004. Til tross for Rivers' suksess i college og imponerende treffsikkerhet (72% fullførte pasninger som senior) var flere general managers i NFL usikre på hans manglende armstyrke og uvanlige kastemåte. San Diego Chargers hadde lyst på Eli Manning og hadde planer om å plukke ham opp med sitt pick i første runde, som også var første pick sammenlagt. Etter at Manning nevnte at han ikke kom til å signere kontrakt med dem ble Rivers derimot Chargers' førstevalg, ettersom at lagets daværende hovedtrener Marty Schottenheimer hadde vært trener for ham under Senior Bowl og var imponert over det han så. Chargers gikk med på en byttehandel med New York Giants. Chargers valgte Manning med første pick, og byttet ham så til Giants mot Rivers, som Giants plukket opp som nummer fire, pluss draft picks Chargers brukte på Shawne Merriman og Nate Kaeding.
Rivers var en av 17 quarterbacks som ble plukket opp i NFL Draft 2004, sammen med Ben Roethlisberger og Eli Manning. Både Roethlisberger og Manning har vunnet flere Super Bowls. Quarterbackene som ble draftet i 2004 har blitt sammenlignet med quarterbackene som ble draftet i 1983, som inkluderte Hall of Famerne John Elway (første pick), Jim Kelly (#14) og Dan Marino (#27).
2004-sesongen
I august 2004 signerte Rivers en 6-årig kontrakt verdt $40,5 millioner med San Diego Chargers som inkluderte en signeringsbonus på $14,5 millioner. Ettersom at kontraktforlengelsen tok lang tid deltok ikke Rivers i treningsleiren før i siste uke, og Drew Brees fikk beholde stillingen som kampstarter. Rivers begynte sesongen som tredje quarterback, bak Doug Flutie og Brees, og foran fjerde quarterback Cleo Lemon. Uheldigvis for Rivers hadde Brees sin beste sesong så langt i karrieren og ble utvalgt til Pro Bowl og utpekt til NFL Comeback Player of the Year Award. Rivers fikk begrenset spilletid og tok kun banen i to kamper. Han fikk kastet sine første pasninger i andre halvdel av sesongavslutningen mot Kansas City Chiefs, da Chargers allerede hadde sikret en plass i sluttspillet med divisjonstittelen for AFC West. I kampen, som endte i seier for Chargers, kastet han sin første touchdownpasning til nykommeren Malcolm Floyd. Han var ikke på den aktive spillerstallen for San Diegos nederlag mot New York Jets i divisjonsrunden.
2005-sesongen
Rivers ble flyttet opp til andre quarterback på dybdekartet etter at Flutie ble frigitt. Han klarte igjen ikke å slå Brees for stillingen som startende quarterback under Chargers treningsleir og sesongoppkjøring. I Chargers' siste kamp i -sesongen, hjemme i Qualcomm Stadium, kom Rivers på banen etter at Brees slo sin høyre skulder ut av ledd sent i andre kvarter etter en takling fra Denver Broncos' safety John Lynch. Rivers fullførte 12 av 22 pasninger for 115 yards med en interception og to fumbles. Chargers tapte kampen 23–7, men Rivers ledet Chargers på sitt eneste målgivende drive som ble avsluttet med en touchdown på et 4-yard løp fra running back LaDainian Tomlinson.
2006-sesongen
Etter 2005-sesongen ble Brees ikke tilbudt ny kontrakt (tildels på grunn av skaden han pådro seg i kampen mot Denver). Han skrev istedenfor en stor kontrakt med en stor garanti med New Orleans Saints i free agency-perioden. Det var usikkerhet rundt Chargers' avgjørelse om å bytte quarterback i en periode hvor Chargers var blant de ledende lagene i ligaen, især med tanke på hvor uerfaren Rivers var. Han ble utpekt til Chargers' startende quarterback før treningsleiren. Med det høye talentnivået i lagets angrepsrekker og imponerende prestasjoner fra andre quarterbacks som ble plukket opp i samme draft som Rivers (Eli Manning og Ben Roethlisberger) var det høye forventninger.
Football Outsiders mente at Rivers kom til å bli en stjerne før 2006-sesongen, basert på hans høye prosentandel fullførte pasninger i college (72% som senior). Etter kun fem kamper som starter i NFL ble Rivers utpekt til den nest beste quarterbacken i ligaen av Sports Illustrated.
Rivers fikk sin første start i NFL 11. september 2006 mot Oakland Raiders. Han styrte kampen bra til tross for at han kun hadde 11 pasningsforsøk, med åtte fullførte og en touchdownpasning da Chargers slo Raiders 27–0. Etter sin første kamp ledet han ligaen i QB rating med 133,9.
I uke fem fikk Chargers besøk av regjerende Super Bowl-mestre Pittsburgh Steelers, og Bill Cowhers strategi for forsvaret fokuserte på å stanse running back LaDainian Tomlinson. Kampen skulle ende opp med å bli et vendepunkt for Rivers som, med hjelp av hovedtrener Mary Schottenheimers åpning av playbooken, ledet laget til en comebackseier. Han fullførte 24 av 37 pasninger for 242 yards og to touchdowns, og sikret en 23–13 seier.
Den 12. november hadde Rivers sin beste kamp så langt i sin korte karriere da han ledet Chargers på et usannsynlig comeback borte mot Cincinnati Bengals. Bengals ledet 28–7 til halftime før Rivers ledet Chargers på seks drives som endte med touchdowns. Chargers' center Nick Hardwick sa senere om Rivers, "He's yelling 'Y'all don't think we're out of this' to the Bengals. When he said that, I said, 'Shoot, I guess we ain't out of this. Right on.'" Han kastet for 337 yards og tre touchdownpasninger, mens LaDainian Tomlinson scoret tre av lagets fire touchdown på løp. San Diego scoret 42 poeng mot Bengals' 13 i andre halvdel og vant kampen 49–41, det største comebacket på 23 år for Chargers.
Uken etter, mot et Denver Broncos med et solid forsvar, ble Chargers det første laget i NFLs historie til å vinne to bortekamper på rad etter å ha ligget under med 17 poeng eller mer, og ble også det første laget til å vinne fire kamper på rad hvor de slapp inn minst 27 poeng i hver kamp. Rivers ledet laget på flere comebacks i fjerde kvarter i løpet av sesongen, og hadde den fjerde høyeste quarterback ratingen i ligaen. Basert på hans prestasjoner i sesongen ble han utvalgt til Pro Bowl 2007. Med et sesongresultat på 14–2 hadde Chargers hjemmebane i sluttspillet og møtte New England Patriots i divisjonsrunden i sluttspillet. Patriots vant kampen 24–21, og Schottenheimer mistet stillingen sin ikke lenge etter.
2007-sesongen
Norv Turner tok over som lagets hovedtrener i 2007. Rivers startet 2007-sesongen med 190 pasningsyards og en interception i en 14–9 seier over Chicago Bears Etter en sesongstart på 1–3 skjerpet Chargers seg og avsluttet sesongen 11–5, og sikret divisjonstittelen i AFC West for andre år på rad. Mot Denver Broncos 7. oktober satte han en personlig rekord med en passer rating på 151,4 etter å ha fullført 13 av 18 pasninger for 270 yards og to touchdowns da Chargers vant 41–3. Chargers vant også sine første sluttspillkamper siden 1994 med seier over Tennessee Titans i wildcard-runden og Indianapolis Colts i divisjonsrunden før de tapte 21–12 mot New England Patriots i AFC Championship Game. Rivers fikk skryt for å ha spilt hele AFC Championship-kampen med et revnet korsbånd som han senere måtte operere, og ble inkludert på NFL Top 10 Gutsiest Performances. Orlando Sentinels Chris Harry sa "I don't think anyone will ever accuse Philip Rivers of being soft." The San Diego Union-Tribunes Kevin Acee sa, "To go out there and put his knee, and ultimately his career, on the line. It has to go down as one of the gutsiest performances."
2008-sesongen
I ledet Rivers ligaen i flere kategorier, inkludert touchdownpasninger (34), passer rating (105,5), yards per forsøk (8,4) og yards per forsøk justert (8,8). Rivers' beste kamp i sesongen kom allerede i uke to, mot Denver Broncos, hvor han kastet for 377 yards, tre touchdowns og en interception og Chargers tapte 39–38. Den 28. desember 2008 satte Rivers en lagrekord for flest touchdownpasnigner i en sesong med 34, én mer enn den gamle rekorden som Dan Fouts satte i 1981. Etter en sesongstart på 4–8 kastet Rivers 11 touchdownpasninger og én interception i sesongens fire siste kamper, og sikret divisjonstittelen etter en 52–21 seier over Broncos i sesongfinalen. I wildcard-runden 3. januar 2009 slo San Diego Chargers Indianapolis Colts og gikk videre til divisjonsrunden. Rivers ledet Chargers, som da lå under med tre poeng, ned banen med kun to minutter igjen av kampen, og gjorde klart for et field goal av Nate Kaeding som tok kampen til overtid, hvor Chargers sikret en 23–17 seier etter en touchdown fra Darren Sproles. I divisjonsrunden spilte Rivers bra til tross for at Chargers tapte 35–24 mot Pittsburgh Steelers, med over 300 pasningsyards og tre touchdowns, men han ble også sacked fire ganger og kastet en interception. Chargers hadde kun ballen i 17 sekunder i tredje kvarter, og hadde kun 15 yards på løp.
2009-sesongen
Den 24. august 2009 signerte Rivers en 6-årig kontraktforlengelse til $92 millioner med Chargers, med omtrent $38 millioner garantert. Rivers ble valgt til sitt andre Pro Bowl 29. desember. Han avsluttet sesongen med en passer rating på 104,4, tredje høyest i ligaen, med 4 254 pasningsyards, 28 touchdowns og kun ni interceptions. Han ledet ligaen i yards per forsøk (8,8) og yards per forsøk justert (9,1) for andre år på rad. Chargers sikret andre seed i AFC med et sesongresultat på 13–3, delt andreplass samlet i ligaen. I divisjosnrunden fullførte Rivers 27 av 40 pasninger for 298 yards, en touchdown og en interception, og hadde også en touchdown på løp, da Chargers tapte 17–14 mot New York Jets.
2010-sesongen
Rivers ledet ligaen i pasningsyards og satte en personlig rekord med 4 710 yards–kun 10 mer enn andreplassen Peyton Manning. Chargers hadde igjen en relativt dårlig start på sesongen, og var 3–5 ved midtpunktet, og avsluttet sesongen 9–7. Det var første gang på fem år at de ikke vant divisjonstittelen, og laget nådde heller ikke sluttspillet. Mot Seattle Seahawks i uke tre kastet Rivers for 455 yards og to touchdowns, men Chargers tape allikevel kampen 20–27. Han slo lagrekorden for flest pasningsyards i en kamp som tidligere tilhørte Dan Fouts med 444 i 1982. I et nederlag mot Oakland Raiders i uke fem hadde Rivers 431 yards og kastet to touchdownpasninger. I uke 8 kastet Rivers for 305 yards med to touchdownpasninger og en interception da Chargers slo Tennessee Titans 33–25, og økte sin rekord som flest kamper på rad med en touchdownpasning blant aktive spillere til 21, og sikret også rekorden for flest pasningsyards (2 649) etter åtte kamper, og tok dermed nok en rekord fra Fouts (2 580). I en 29–23 comebackseier over Houston Texans kastet Rivers fire touchdownpasninger, to til tight end-reserven Randy McMichael, og to til nykommeren Seyi Ajirotutu. Chargers' beste mottakere Gates, Vincent Jackson, Malcolm Floyd og Legedu Naanee spilte ikke i kampen som et resultat av skader og, i Jacksons tilfelle, suspensjon. Rivers hadde sitt første nederlag i desembermåneden som kampstarter da Chargers tapte 13–28 mot Oakland Raiders 5. desember. Rivers ble invitert til Pro Bowl 2011, hans fjerde Pro Bowl, og startet kampen som erstatning for Tom Brady som hadde pådratt seg en skade. Det var den første gangen han faktisk spilte i et Pro Bowl, etter å ha stått over to med en skade og en tredje for å være tilstede da barnet hans ble født. Rivers ble valg til quarterbacken i 2010 NFL Alumni Player of the Year Awards over Brady, som var enstemmig valgt til The Associated Press 2010 Most Valuable Player.
2011-sesongen
Rivers og Chargers startet sesongen med en 24–17 seier over Minnesota Vikings. Rivers hadde 335 pasningsyards og to touchdowns til fullback Mike Tolbert. Det var den første gangen i hans karriere at han kastet to interceptions i én kamp. Uken etter tapte Chargers 35–21 borte mot New England Patritos. Rivers kastet for 378 yards og hadde to touchdownpasninger til Vincent Jackson, men kastet igjen to interceptions. Rivers kastet to interceptions for tredje uke på rad da Chargers sikret en knapp seier over Kansas City Chiefs. To uker senere kastet Rivers for 250 yards med en touchdownpasning til Malcolm Floyd, og løp også ballen inn for en touchdown selv. Til tross for å ha skapt to turnovers vant Rivers og Chargers 29–24 over Denver Broncos.
Etter bye-uken falt Rivers' prestasjonsnivå noe. Han hadde kun 179 pasningsyards og en touchdown, samt to interceptions, mot Rex Ryans New York Jets, og til tross for 369 yards i et 23–20 nederlag mot Chiefs på Halloween hadde han også to interceptions og en kostbar fumble. Basert på hans dårlige resultater i sesongen begynte media å spekulere i om Rivers hadde pådratt seg en skade som ble holdt hemmelig. Hans tidligere lagkamerat LaDainian Tomlinson spekulerte i om Rivers kjente på presset fra å være lagets stjernespiller.
Selv om Rivers fortsatte sesongen med flere touchdownpasninger og gode mengde yards, kastet han også relativt mange interceptions og hadde et par kostbare fumbles gjennom sesongens gjenværende kamper. Etter dominerende seiere over Buffalo Bills (37–10) i uke 14 og Baltimore Ravens (34–14) i uke 15 gikk Chargers på en smell i uke 16. På julaften tapte Chargers 38–10 borte mot Lions. Rivers hadde 299 pasningsyards og en touchdown, men kastet igjen to interceptions.
2012-sesongen
For andre sesong på rad begynte Chargers sesongen 3–1. I en 37–20 seier over Kansas City Chiefs fikk Rivers sin 100. kampstart, som også var hans 100. kampstart på rad. I omkampen mot Chiefs 1. november fullførte han 18 av 20 pasninger og satte med det en personlig rekord med 90% fullførte pasninger da Chargers vant 31–13. Rivers ble den syvende kjappeste spilleren i NFLs historie til å nå 25 000 yards. På grunn av lagets svake angrepsrekke måtte Rivers ofte holde seg i bevegelse. Han ble sacked 49 ganger og truffet 70 ganger i tillegg, og hadde 22 turnovers–47 over de to siste sesongene. Med et sesongresultat på 7–9 fikk Rivers sin første tapende sesong, og lagets første siden 2003. Laget gikk glipp av sluttspillet for tredje sesong på rad, som førte til at Turner og general manager A.J. Smith begge ble sparket.
2013-sesongen
I løpet av de fire seierne Chargers avsluttet sesongen med fullførte Rivers 67,3% av sine pasninger, med ni touchdowns og hadde en rating på 142,6. Han avsluttet sesongen med 378 pasninger fullført av 544 forsøk (69,5%) for 4 478 yards, 32 touchdowns og kun 11 interceptions; han tangerte sin personlige rekord på 105,5 passer rating fra 2008. Med et relativt solid angrep på løp, en tilpasset angrepsrekke og et sterkere forsvar var Rivers ikke lenger under like mye press, og ledet quarterbacks i ligaen med 49,9% conversion av tredje downs under pasningsspill. Han ledet Chargers til en 27–10 seier i wildcard-runden mot Cincinnati Bengals før de tapte mot Denver Broncos i divisjonsrunden, 24–17. Han ble utpekt til Comeback Player of the Year av både Associated Press (AP) og Pro Football Writers Association (PFWA).
2014-sesongen
I tapte Chargers i sin sesongfinale, hvor en seier ville ha sikret dem en tur til sluttspillet. Rivers ble sacked syv ganger i kampen. Han ble utpekt til lagets MVP etter å ha avsluttet sesongen med 4 286 yards, 31 touchdowns og 18 interceptions. Det var hans sjette sesong med over 4 000 pasningsyards. Mellom uke 2 og 6 ble han den første spilleren i NFL til å ha en passer rating på over 120 fem kamper på rad. Senere i sesongen slet Rivers med ømme ribbein og en ryggskade, men han nektet for at det påvirket prestasjonsnivået hans. Hans passer rating på 71,2 i desember var den laveste i en måned siden november 2007 (68,8).
Richard Bourke
Bakgrunn
Richard Bourke var født i Dublin i Irland og utdannet seg ved Westminster. Han studerte jus ved Christ Church College i Oxford.
Philip Rivers
2015-sesongen
Den 15. august 2015 signerte Rivers en 4-årig kontraktforlengelse verdt $84 millioner. Rivers begynte sesongen med 403 pasningsyards, to touchdowns og to interceptions i en 33–28 seier over Detroit Lions. Den 20. september kastet Rivers sin 255. touchdownpasning og forbigikk Dan Fouts for lagrekorden. Under en kamp mot Green Bay Packers 18. oktober satte Rivers lagrekorder med 503 pasningsyards, 43 fullførte pasninger og 65 pasningsforsøk. Han satte en personlig sesongrekord i uke 12 mot Jacksonville Jaguars da han kastet fire touchdownpasninger; han hadde 300 pasningsyards i kampen. Chargers avsluttet sesongen 4–12 på sisteplass i AFC West, lagets dårligste resultat siden 2003. Det var første gang siden 1984 at Chargers ikke vant en eneste kamp mot divisjonsmotstandere. Til tross for en skuffende sesong satte Rivers både personlige rekorder og lagrekorder med 437 fullførte pasninger fra 661 forsøk, og 4 792 pasningsyards, som var nest flest i ligaen i 2015. Han var kun 11 yards fra å slå lagets sesongrekord. Rivers ble invitert til Pro Bowl 2016 som alternate men takket nei til invitasjon av personlige årsaker. Han ble rangert som #46 på NFL Top 100 Players of 2016.
2016-sesongen
Riverst startet -sesongen med 243 pasningsyards og en touchdown i et 33–27 mot Kansas City Chiefs. Mot Oakland Raiders i uke 5 hadde han 359 pasningsyards, fire touchdowns og to interceptions da Chargers tapte 34–31. Den 13. oktober forbigikk Rivers Fouts og ble lagets leder i pasningsyards. I uke 7 mot Atlanta Falcons satte han en personlig rekord med 371 pasningsyards, og hadde en touchdown og en interception i en 33–30 seier. Rivers opplevde problemer i 2016. I tillegg til sine 33 touchdownpasninger satte han en personlig rekord, og ledet ligaen, med 21 interceptions, og fullførte kun 60,4% av sine pasninger, hans dårligste resultat noensinne. Rivers hadde en rating på 87,9, nest lavest i løpet av sin karriere. Disse problemene resulterte i et sesongresultat på 5–11 for Chargers, som endte opp på sisteplass i divisjonen. Han ble rangert som #73 på NFL Top 100 Players of 2017.
2017-sesongen
Rivers og Chargers begynte 2017-sesongen svakt. I sesongåpningen mot Denver Broncos hadde han 192 pasningsyards, tre touchdowns og en interception da Chargers tapte 24–21 under Monday Night Football. Med påfølgende nederlag mot Miami Dolphins, Kansas City Chiefs og Philadelphia Eagles fikk Chargers sin første seier i sesongen, 27–22, over New York Giants i uke 5. I seieren hadde Rivers 258 pasningsyards, tre touchdowns og én interception. Chargers vant så to kamper til, for tre på rad, over Oakland Raiders og Broncos, før New England Patriots satte en stopper for den i en kamp hvor Rivers kastet for 212 yards, en touchdown og en interception. Chargers fikk en ny seiersrekke etter et 20–17 nederlag mot Jacksonville Jaguars etter bye-uken, som startet med en overbevisende 54–24 seier over Buffalo Bills hvor Rivers kastet for 251 yards og to touchdowns. Da Chargers spilte i sin første Thanksgiving-kamp siden 1969 sikret de en 28–6 seier over Dallas Cowboys; Rivers kastet for 434 yards og tre touchdowns. Han ble utnevnt til AFC Offensive Player of the Week for sine prestasjoner i uke 12. Den 19. desember 2017 ble Rivers utpekt til sitt syvende Pro Bowl, sammen med sin beste receiver Keenan Allen. I uke 17 ble Rivers den niende quarterbacken i ligaens historie til å nå 50 000 pasningsyards. I kampen, som endte i seier 30–10 over Oakland Raiders, fullførte han 28 av 37 pasninger for 387 yards og tre touchdowns, og ble utpekt til AFC Offensive Player of the Week for andre gang i sesongen. Samlet i sesongen hadde Rivers 4 515 pasningsyards, 28 touchdowns og 10 interceptions. Til tross for at Chargers avsluttet sesongen 9–7, lagets første vinnende sesong siden 2014, nådde de ikke sluttspillet. Han ble rangert som #56 på NFL Top 100 Players of 2018.
2018-sesongen
Chargers tapte sesongåpningskampen mot Kansas City 38–28, til tross for at Rivers kastet for 424 yards og tre touchdowns. Det var den 10. gangen Rivers nådde over 400 yards i en kamp. Uken etter ledet han Chargers til sin første seier i sesongen, 31–20 over Buffalo Bills, med 256 pasningsyards, tre touchdowns og ingen interceptions. Etter et 35–23 nederlag mot Los Angeles Rams i uke 3 ledet Rivers laget til en seierrekke på fire kamper hvor han kastet for over 300 yards to ganger, og hadde samlet ni touchdownpasninger og to interceptions. Etter en 29-27 seier over San Francisco 49ers forbigikk Rivers John Elway for åttende flest pasningsyards i NFLs historie. I et nederlag mot Denver Broncos i uke 11 kastet han for 410 yards, to touchdowns og to interceptions. Uken etter, i kamp mot Arizona Cardinals, tangerte Rivers Ryan Tannehills rekord for flest fullførte pasninger på rad med 25. I motsetning til Tannehill gjorde Rivers det i én kamp, og satte en NFL-rekord med kun én bom fra 29 pasningsforsøk, 96,55%. Han avsluttet kampen, som Chargers vant 45–10, med 259 pasningsyards og tre touchdowns, og ble utpekt til AFC Offensive Player of the Week. Den 13. desember, under en Thursday Night Football-kamp mot Chiefs, ledet Rivers Chargers til et comeback fra å ligge under med 14 poeng til å sikre en 29–28 seier med en topoengs conversion til wideout Mike Williams. Det var Chargers' første seier over Chiefs etter ni nederlag på rad, og sikret dem sin første tur til sluttspillet siden 2013. Philip Rivers nåde 4 000 pasningsyards samtidig som Tom Brady, og de to ble tredje og fjerde quarterback til å nå 4 000 yards i 10 eller flere sesonger, etter Peyton Manning og Drew Brees. Rivers avsluttet sesongen med 4 308 yards, 32 touchdowns og 12 interceptions. Chargers avsluttet sesongen 12–4. Som femte seed møtte Chargers divisjonsmesterne fra AFC North Baltimore Ravens i wildcard-runden. Rivers hadde 160 pasningsyards, og Chargers vant 23–17 over Ravens. I divisjonsrunden mot New England Patriots, hadde Rivers 331 pasningsyards, tre touchdowns og en interception, men Chargers tapte kampen 41–28. Han ble rangert som #17 på NFL Top 100 Players of 2019.
Richard Bourke
Militær
Han sluttet seg til hæren i 1798 og tjente i De forente Nederlandene sammen med hertugen av York før han ble sendt til Sør-Amerika i 1807 hvor han deltok i beleiringen og stormingen av Montevideo. Han ble forfremmet til generalmajor i 1821.
Philip Rivers
2019-sesongen
I åpningskampen i kastet Rivers for 333 yards, tre touchdowns og en interceptions i en 30–24 seier på overtid mot Indianapolis Colts. Rivers hadde en relativt svak sesong i 2019. Til tross for at han kastet for 4 615 yards, hadde han kun 23 touchdowns og hele 20 interceptions. Han hadde en passer rating på 88,5 i sesongen, hans tredje laveste siden han ble Chargers' startende quarterback i 2006. 20 interceptions var tredje flest i ligaen, og hans 23 turnovers totalt spilte en stor rolle for laget, som gikk 2–9 i kamper som ble avgjort av én touchdown eller mindre. Chargers avsluttet sesongen 5–11. Den 10. februar kom Chargers og Rivers til enighet om at han ikke skulle tilbys en ny kontrakt, og at han skulle bli en free agent.
Richard Bourke
Militær
I anerkjennelse for hans tjeneste for kronen, ble Bourke først utnevnt til viseguvernør av det østlige distriktet i Kappkolonien før han etterfulgte Ralph Darling som guvernør i New South Wales i 1831. Bourke viste seg å være en dyktig, men kontroversiell, guvernør. Han var forferdet over de overdrevne straffene som ble gitt til straffangene og gav ut magistratsloven som begrenset dommen som en magistrat kunne gi til 50 piskeslag. Tidligere var det ingen grenser. Rasende magistrater og arbeidsgivere henvendte seg til kronen mot denne innblandingen i deres lovmessige rettigheter i frykt for at en reduksjon i straffene ville føre til mindre respekt hos straffangene.
Philip Rivers
2020-sesongen
Den 21. mars 2020 signerte Rivers en ettårig kontrakt verdt $25 millioner med Indianapolis Colts.
Rivers spilte sin første kamp for Colts den 13. september 2020 mot Jacksonville Jaguars. Han avsluttet kampen med 363 pasningsyards, en touchdown og to interceptions da Colts tapte 20–27. Hans første seier med Colts kom i uke 2, med en 28–11 seier over Minnesota Vikings.
I uke 10 forbigikk Rivers Dan Marino på NFLs toppliste for pasningsyards i en spillerkarriere med sin første pasning i kampen mot Tennessee Titans under Thursday Night Football. Colts vant kampen 34–17, og Rivers kastet for 308 yards og en touchdown. Uken etter, mot Green Bay Packers, kastet Rivers for 288 yards, tre touchdowns og en interception, da Colts vant 34–31 på overtid. Rivers skadet en seneplate i foten i kampen, som må opereres i offseasons. Det ble derimot annonsert at han kom til å spille ut sesongen med skaden. I uke 17 mot Jacksonville Jaguars forbigikk han Dan Marino for femte flest touchdownpasninger i NFLs historie. Han avsluttet sesongen med 4 169 pasningsyards, 24 touchdowns og 11 interceptions.
Richard Bourke
Militær
Bourke ble modigere gjennom disse endringene og avskaffet statusen til den anglikanske kirke som statskirke i New South Wales. Han erklærte at hvert religiøst samfunn var likestilt for loven. Han økte også tilskuddene til utdanning og ble kreditert som den første guvernør som publiserte regnskapene over de offentlige inntektene og utgiftene.
Philip Rivers
2020-sesongen
I wildcardrunden mot Buffalo Bills kastet Rivers for 309 yards og to touchdowns da Colts tapte 24–27.
Den 20. januar 2021 annonserte Rivers at han skulle pensjonere seg fra NFL etter 17 sesonger, og sa «It's just time. It's just right.» Han bekreftet planer om å bli hovedtrener for amerikansk fotballaget for St. Michael Catholic High School i Fairhope i Alabama.
Richard Bourke
Militær
Han ble forfremmet til generalløytnant i 1837, samme år som han oppkalte Melbourne etter William Lamb, Storbritannias statsminister. Bourke Street i Melbournes sentrale forretningsdistrikt og byen Bourke i New South Wales ble oppkalt etter ham. Der er en statue av Bourke utenfor statsbiblioteket til New South Wales i Sydney som beretter om hans bedrifter som guvernør.
Milton Keynes College
Milton Keynes College er en høyskole i Milton Keynes. Den har to campuser, en i Bletchley og en i Leadenhall rett utenfor sentrum. Høyskolen tilbyr lavere grader på universitetsnivå.
Richard Bourke
Militær
Han ble forfremmet til general i 1851 og døde nær Limerick i Irland i 1855.
Milton Keynes College
Høyskolen er knyttet til University of Luton, og mange av studentene tar sitt siste år i Luton. Dette har ført til problemer ettersom en rapport viste at Lutons akademiske standard er tvilsom.
Philip Rivers
Privatliv
Rivers er sosialkonservativ og støttet tidligere senator for Pennsylvania Rick Santorum under Det republikanske partis primærvalg for presidentkandidat i 2012.
Rivers kom fra en atletisk familie. Han, faren Steve og lillebroren Stephen spilte alle college football. Steve spilte linebacker ved Mississippi State på 70-tallet. Stephen spilte college football ved Louisiana State University (LSU) etter å ha gått på Austin High School og Athens High School. Den 5. juni 2014 byttet han til Vanderbilt University hvor han kunne spille, men endte opp med å bytte skolen igjen, til Northwestern State, før 2015-sesongen.
Rivers fikk en æresgrad, Doctor of Humane Letters, og talte for studente i 2014 under den 135. årlige uteksamineringsseremonien ved The Catholic University of America (CUA) 17. mai 2014.
I 2014 deltok Rivers i en kampanje til inntekt for Ronald McDonald House i San Diego.
Den 26. august 2021 vant Rivers sin første kamp som hovedtrener for et lag i high school da han ledet St. Michael Catholic Cardinals til en 49–0 seier.
7 (tall)
7 (sju eller syv, fra norrønt sjau ) er det naturlige tallet som kommer etter 6 og kommer før 8. 7 er også et primtall, det neste primtallet er 11.
Tomorrow Is
Tomorrow Is er et musikkalbum med Christel Alsos, utgitt i 2010.
Closing the Distance
Closing the Distance er et musikkalbum med Christel Alsos, utgitt i januar 2007. Dette er hennes første plate som soloartist.
Nordstoga (album)
Nordstoga er et musikkalbum med Nordstoga, utgitt i 2000. .
Grumantbreen
Grumantbreen er en isbre på Spitsbergen, Svalbard, nordøst for Colesdalen. Den er en ca. 2 km lang bre som går fra nordre Lindströmfjellet (963 m) og renner nordover og inn øverst i Bjørndalen, sør for Isfjorden i Nordenskiöld Land.
Breen ligger over Grumantbyen og Colesbyen, og er oppkalt etter førstnevnte.
1 FL TV
1 FL TV, forkortelse for 1 Fürstentum Liechtenstein Television, er en privat tv-kanal og fyrstedømmet Liechtensteins første og eneste tv-kanal. Kanalen startet sendinger i 2008, på fyrstedømmets nasjonaldag 15. august. Kanalen sender på tysk og sveitsertysk og er drevet selskapet Media Holding AG, som eies av den østerrikske forretningskvinnen Beatrix Schartl. Kanalen driver også nettstedet 1fl.li.
Dal stasjon
Dal stasjon ble åpnet i 1854 da Hovedbanen sto ferdig. Stasjonen ligger 57,20 kilometer fra Oslo S og 152,4 meter over havet. Stasjonen ble opprustet 2011 med ny utforming. Denne ble offisielt åpnet 16. november 2011 og har blant annet bussterminal og er utstyrt med 59 parkeringsplasser for reisende. Stasjonsbygningen er fredet.
ISO 3166-2:DZ
ISO 3166-2:DZ er Algeries del av ISO 3166-2, som er del av ISO 3166-standarden utgitt av International Orginazation for Standardization (ISO), som definerer koder for navna til hovedinndelingene (f.eks. delstater eller fylker) av alle land med kode i ISO 3166-1.
For Algerie er det definert koder for 48 provinser.
Hver kode består av to deler, atskilt av en bindestrek. Første del er DZ, ISO 3166-1 alfa-2-koden for Algerie. Andre del er to sifre:
Michael Frederick Tombs
Michael Frederick Tombs (født 13. august 1940 i Coventry i England) er en britisk-norsk avistegner. Han er særlig kjent under signaturen «Mike».
Mike Tombs er utdannet ved Coventry College of Art. Han kom til Norge i 1966 og begynte å tegne i Sunnmørsposten. Siden 1975 har han tegnet fast for Fædrelandsvennen i Kristiansand. Hans enkle, poengterte kommentartegninger og karikaturer har vunnet flere internasjonale priser. Mike Tombs har også illustrert flere bøker og vært frilansmedarbeider i Punch, New Statesman og The Observer.
Sigar
Sigarer brukes til røyking, og mest for nytelse av tobakk. Sigarer har form som sylinderformede rør og er vanligvis større enn sigaretter og gjerne utformet på en mer kunstnerisk måte. Sigarer regnes gjerne for å være til finere bruk enn sigaretter. Ordet sigar kommer fra mayiske språk.
Mest kjent og ettertraktet er håndrullede Havannasigarer fra Cuba. Alejandro Robaina eier plantasjen som leverer tobakk til de mest eksklusive sigarene. Rulles av enten tobakkspapir eller tobakkspapp av vått og tykt tobakkspapir.
Historie
Tobakk ble opprinnelig innført til Europa på 1500-tallet fra de nyoppdagede områdene i Sentral-Amerika.
Vi kjenner lite til tidlig amerikansk tobakksbruk, men likevel gir det begrensede dokumentariske og arkeologiske materialet oss et ganske konkret bilde av tobakkens rolle før Columbus’ tid. Tobakken ble ikke bare brukt som nytelsesmiddel, men hadde en langt viktigere rolle i rituell og medisinsk sammenheng. Dyrking og bruk av tobakk var fundamentale elementer i den sosiale og økonomiske orden i store deler av Amerika før Colombus' tid.
Da Columbus seilte inn i Karibia i 1492 ble den beste tobakken produsert av en folkegruppe som ble kalt taino. Den første europeeren som prøvde en kubansk sigar, var løytnant Rodrigo de Jeres, som Columbus sendte for å utforske innlandet sammen med en katolsk prest som skulle oversette til kinesisk. Rodrigo var en eventyrer og prøvde alt indianerne bød ham. Han oppdaget at han likte sigarer og tok med prøver av både indianere og tobakk hjem til Spania. Han likte å vandre i gatene mens han blåste i veg. Dessverre for Rodrigo erklærte den spanske inkvisisjonen at enhver som kunne blåse røyk ut av nesen måtte være i ledtog med Djevelen, og han havnet i fangehullet og satt inne i mer enn ett år.
Under tidlig spansk styre var tobakken populær blant sorte og indianske slaver, men få spanske adelige tok opp skikken da de så på det som en "negervane". Andre steder i verden var ikke folk så fordomsfulle og rundt år 1600 hadde kubansk tobakk blitt en høyt skattet vare over hele verden, noe som forårsaket skatter og reguleringer fra den spanske kronen. Blant annet kom det en spansk lov som bare tillot hvite å dyrke denne planten. Store og små tobakksbutikker dukket opp i byer i Europa og som kjennemerke hadde de et malt skilt eller en statue av en indianer som tilbød tobakk. På midten av 1800-tallet var indianeren et vanlig syn over hele Europa og over alt i Amerika hvor røykere fantes. Etter den amerikanske borgerkrigen begynte man å pakke sigarer i forbrukerpakninger, og indianeren dukket opp på hundrevis av forskjellige sigarkasser mellom 1875 og 1925.
Råvaren
Fra såing av frø til planten er ferdig til å høstes tar det omtrent tre måneder. Etter høstingen sorteres bladene etter blant annet størrelse og tykkelse, og henges til tørking i rundt to måneder. Bladene forandrer nå farge fra grønn til forskjellige toner av brunfarge. Tobakken må nå gjennom en rekke fermenteringsprosesser (gjæringsprosesser) før den er en sigar.
Tobakksbladene lagres og «utvikles» gjennom en kombinasjon av varme og skygge for å redusere sukker- og vanninnholdet, uten at bladene råtner. Den fuktige tobakken legges i baller eller bunker, i tiden tobakken «modnes» kan temperaturen i bunkene/ballene komme opp i 60 grader. Arbeiderne sørger for en jevn modning og utvikling ved at de river ned og bygger opp den lagrede tobakken. I dette første stadiet avgir tobakken ammoniakk og det totale nikotininnholdet reduseres.
Deretter pakkes den fermenterte tobakken i baller, for at den skal modnes. Modningstid er fra 18 måneder og opp til 10 år. Så kommer en ny sorteringsprosess, som bestemmer hva det enkelte blad er mest egnet til: Innlegg, omblad eller dekkblad. Før tobakken kommer til sigarmakerne, fuktes den igjen for å bli myk og lett å arbeide med.
Olaf Coucheron
Olaf Christie Coucheron (født 14. desember 1912, død 11. mars 1995) var en norsk oversetter og barnebokforfatter.
Sigar
Håndrulling
Sigarmakeren presser forsiktig sammen sigarbladene med hendene før de legges på et omblad, som er et flatt elastisk tobakksblad. Tobakken rulles til en «sigar» og kappes i riktig lengde før den presses i en treform. Treformen åpnes gjentatte ganger for å rotere sigaren, slik at den blir helt rund. Sigarmakerne tar ut buntene og ruller de inn i et dekkblad, delt i to. Dekkbladet blir limt sammen med hodet på sigaren med litt vegetabilsk lim.
Olaf Coucheron
Hans viktigste innsats var som barnebokoversetter, og hans virksomhet omfatter bøker av Astrid Lindgren, Maria Gripe, Stig Ericson, Hans Peterson, Eric Carles Den lille larven Aldrimett, Michael Bond og mange andre.
Sigar
Håndrulling
Kontrollører inspiserer deretter hver eneste sigar for hånd, defekte sigarer blir sortert ut. Deretter blir sigarene veid og pakket i bunter på 50. Når sigarene er laget av erfarne sigarmakere, vil det være minimal forskjell på buntene med 50 sigarer, ikke mer enn et til to gram er målet. Bunter som ikke godkjennes blir returnert for å rulles på ny
Olaf Coucheron
Som barnebokforfatter debuterte han i 1948 med Trond Torsk på eventyr. Han fikk Kirke- og undervisningsdepartementets premiering for den neste barneboka, Espen fra Svarttjernet (1949), om en navngitt frosks liv, skrevet i skjæringspunktet mellom naturfaglig formidling og personifiserte dyr. Han fikk også oversetterprisen 2 ganger, i 1972 og 1986. Under psevdonymet Marit Ruud skrev han boka Da vi rømte hjem (1963) i serien Gyldendals gode pikebøker.
USA under Vinter-OL 1980
USA under Vinter-OL 1980. 101 sportsutøvere, syttiseks menn og tjuefem kvinner, fra USA deltok i ti sporter under Vinter-OL 1980 i Lake Placid i USA. De deltok i aking, alpint, bobsleigh, langrenn, kunstløp, skihopping, hurtigløp på skøyter, ishockey, kombinert og skiskyting. Vertslandet USA ble tredje beste nasjon med seks gull-, fire sølv- og to bronsemedaljer. Kunstløperen Scott Hamilton var USAs flaggbærer under åpningsseremonien.
Sigar
Norsk sigarproduksjon
Den siste norske sigarprodusenten var British American Tobacco Norway AS i Oslo som ble flyttet til Danmark i 2007. Selskapet laget en håndrullet sigar, 'Årgangssigaren', som ble lansert i begynnelsen av november hvert år. I tillegg produserte de Sorte Mand, maskinrullede sigarer i flere utgaver.
Olaf Coucheron
Han debuterte egentlig med voksenromanen Den fiolette fare (1945). Sammen med Gunnar Oxaal, Alf Prøysen, Aimée Sommerfelt, Jo Tenfjord og Dagny Wennesland var han i 1959 redaktør for det populære 10-binds barnebokverket Mitt skattkammer.
Under andre verdenskrig var han involvert i arbeid med illegale aviser sammen med kona Sonja. Han satt ett år på Grini før han etterhvert ble sluppet fri.
Sigar
Norsk sigarproduksjon
Ved folketellingene i 1865 og 1875 var det vel 50 personer i Norge som ble registrert med yrker relatert til produksjon av cigarer. I 1900-tellingen var tilsvarende opp mot 300 personer. Omkring 2/3 av disse var lokalisert i Oslo, mens både Hordaland og Vest-Agder hadde over 20 personer engasjert innen cigarproduksjon.
Virksomheten hadde et stort innslag av kvinner: Cigarmagerske, cigarkasseklistrerske, cigarlæggerske, cigarrullerske, cigarsortererske og cigarviklerske er blant yrkestitlene som er relatert til norsk cigarproduksjon på denne tiden. 12 personer er registrert med cigarfabrikant som yrke i 1900.
Julesigarene
Sigarer har vært forbundet med festligheter, glede og det gode liv. Derfor har ikke noe tobakksprodukt vært mer assosiert med jul enn sigaren. Sigarer var populære gaver fordi de kunne gis på tvers av grenser som gjaldt kjønn, alder og sosiale klasser. Sigaren er det første lett tilgjengelige kommersielle produktet som fikk spesiell emballasje for høytiden. De første julesigarene ble solgt fra 1860-årene, og i 1880-årene var utvalget på hundrevis av merker, prisklasser og utforminger. I dag er de verdifulle samlerobjekter.
Behandling
Noen klemmer, ruller og lytter på sigaren for å avgjøre kvalitet og tilstand. Er den altfor myk så har den for høy fuktighet. Knitrer den for høyt, er den for tørr.
Kuttemetoder
Sigar kan kuttes på flere måter – det er en smakssak, mer enn noe annet. Noen av de vanligste metodene og redskapene er:
Oppbevaring
En sigar oppbevares best i en humidor, siden sigarer til en viss grad bør behandles som ferskvarer. Den ideelle luftfuktigheten for en sigar er på 72 %, men en fuktighet på mellom 60-70 % er også helt akseptabelt.
Sigarstørrelser
Når det snakkes om størrelse er dette ikke bare lengde og tykkelse, men også form. Cubanerne opererer med 42 håndlagede størrelser.
Utvalgte dimensjoner:
Cubanske bokskoder
Habanos S.A. har de siste to årene skiftet bokskoder tre ganger
Nåværende koder:
Kodene for perioden mai 1999 – desember 1999:
Leedsichthys
Leedsichthys var en stor beinfisk som levde i Juraperioden. Den kunne etter forskernes anslag vokse til en lengde på ca. 10 meter etter å ha levd i ca. 20 – 25 år. Enkelte knokkelrester kan antyde at større eksemplarer har eksistert.
I likhet med bardehval, var de utstyrt med en silemekanisme som de brukte for å samle små dyr og planter som ble svelget og fordøyd. Halen var stor og kraftig nok til at de kunne flykte fra predatorer som liopleurodon, selv med betydelige bittskader.
Chelseademningen
Chelseademningen er en demning med et vannkraftverk i Gatineau-elva i Québec, Canada. Det har en installert total vannkrafteffekt på 152 MW, fordelt på 5 generatorer. Vannfallet (hydraulic head) er på 28,35 meter. Anlegget stod ferdig konstruert i 1939. Dette anlegget magasinerer ikke opp noe reservoar, men er et såkalt elvekraftverk (run-of-river). Operatør og eier er energiselskapet Hydro-Québec.
Mamelukk (klesplagg)
Mamelukk eller mamelukker er navn på forskjellige typer halvlange underbukser for jenter og kvinner. Mamelukker i form av vide, sydde underbeinklær med blonder som stakk fram nedenfor kjolekanten, kom på moten på 1800-tallet. Disse var motepregede underbukser til forskjell fra fattigfolks strikkede plagg. Mamelukker betegner i dag en halvlang, ofte elastisk, underbukse av ull som når ned på låret.
Plagget har fått navn etter mamelukkene, mektige, hvite soldatslaver i Egypt, som bar bukser med løse buksebein som hang nedenfor frakkekanten.
Under biedermeierperioden hadde småjenter lange og vide pantalonger («langbukser»), kantet med blonder under kjoler som gikk til midt på leggen. Disse kalles også mamelukker.
Pest (fylke)
Pest er et fylke (megye) i det sentrale Ungarn. Pest omkranser landets hovedstad Budapest, en by som også er fylkes administrasjonssentrum. Fylket har 1,278,874 innbyggere (2019) og dekker et areal på 6,391.18 km².
Fylket Pest oppstod etter andre verdenskrig da det gamle fylket Pest-Pilis-Solt-Kiskun ble splittet opp. Større byer i fylket er Érd, Cegléd, Vác og Gödöllő. Av mindre byer kan nevnes Ecser.
Niccola Clarelli Parracciani
Niccola Clarelli Parracciani (født 12. april 1799 i Rieti i Kirkestaten, død 7. juli 1872 i Vico Equense ved Sorrento) var en av den katolske kirkes kardinaler, og var tilknyttet den romerske kurie, blant annet som prefekt for Kongregasjonen for biskoper og regularklerikere 1860–1863.
Han ble utnevnt til kardinal i januar 1844 av pave Gregor XVI, med San Pietro in Vincoli som tittelkirke.
Han deltok ved konklavet 1846 som valgte pave Pius IX.
Episkopalgenealogi
Hans episkopalgenealogi er:
Tine (artist)
Christine «Tine» Hansen (født 1982 er en glamourmodell og musiker fra Sandvika. Sent i 2003 slapp hun ut hiten «Vil ha deg», som lå 11 uker på VG-lista topp 20 låt og med en fjerdeplass i tre uker på rad som høyeste plassering i 2004. Det ble senere avslørt at det ikke var Tine som sang «Vil ha deg», men Tonje Vågen Aase fra gospelkoret Him. Singlen «Vil ha deg» fikk terningkast 3 av VGs anmelder Stein Østbø. Hennes oppfølgersingel ble «Du og jeg» som lå fire uker på samme musikkliste med en 15.-plass som beste plassering i 2004. Hansen har vært avbildet på Vi Menns forside i nr 27 – 2005, samt ved to tidligere anledninger i samme magasin på dens forside.
Chindu
Chindu (tibetansk: (Wylie): khri ’du; kinesisk: 称多县; pinyin: Chēngduō Xiàn) er et fylke i det autonome prefektur Yushu for tibetanerne sør i provinsen Qinghai i Folkerepublikken Kina. Det har et areal på 13.793 km² og talte 40.391 innbyggere i 2000.
879 Ricarda
879 Ricarda er en hovedbelteasteroide og et medlem av asteroidefamilien Maria. Den ble oppdaga den 22. juli 1917 av Max Wolf fra Landessternwarte Heidelberg-Königstuhl i Heidelberg. Den er oppkalt etter den tyske poeten Ricarda Huch.
Victoriaprisen
Victoriaprisen (Victoriapriset), tidigere: Victoriastipendiet er en svensk pris som tildeles en svensk idrettsutøver. Prisen er delt ut siden 1979, og deles ut i Borgholm på Victoriadagen, Kronprinsessen Victorias bursdag 14. juli.
Hans Konrad Kjennerud
Hans Konrad Kjennerud (5. desember 1837 på Kongsberg, død 26. mai 1921 i Oslo) var en norsk skolemann som er kjent for å ha innført sløyd som skolefag i Norge.
Han var medstifter av Fredrikshald Folkeskoles Lærerforening i 1896 og var foreningens første formann og en gang senere. I Frederikshald var det allerede i 1875 blitt stiftet en sløydforening til fremme av husflid og industri, og denne forening sto for opprettelsen av en arbeidsskole med snekring, bokbinding, skomakeri og skreddersøm.
Kjennerud utga bøker innenfor skolefagene matematikk, tegning og sløyd.
Som de andre sløydforegangsmenn ble Kjennerud utdannet på sløydlærerskolen på Nääs slott i Sverige, hvor han tok kurs i 1880. Han regnes for skaperen av skolesløyd i Norge, men er ikke blitt regnet som nyskaper, idet han tok utgangspunkt i modellserien fra Nääs og i metoder og verktøy fra dansk skolesløyd, og han arrangerte utdanningskurs for norske seminarielærere i sløyd med Aksel Mikkelsen fra Danmark som instruktør. Hva Kjennerud særlig verdsatte ved det danske innslag i forhold til det svenske, var ergonomi, hensiktsmessige arbeidsstillinger, og klasseundervisning i motsetning til Nääs- og Askov-sløydens individuelle undervisning. Dansk skolesløyd tok utgangspunkt i det reelle forhold at 36 elever skulle undervises samtidig, og dermed kunne det ikke være tale om individuell undervisning.
H. K. Kjennerud medvirket til at sløyd allerede i 1880-årerne ble innført som fag ved de norske lærerseminarier. Utover sitt virke som skolebestyrer fungerte Kjennerud som den norske stats sløydinspektør.
Huldra i berget
Huldra i berget er et musikkalbum med Pernille Anker, utgitt i 1990. Dette er hennes debutalbum som soloartist.
Željko Joksimović
Željko Joksimović (serbisk-kyrillisk: Жељко Јоксимовић, født 20. april 1972 i Valjevo i Serbia) er en av Serbia og Balkans mest kjente musikere. Han ble internasjonalt kjent i 2004, da han kom på andreplass under Eurovision Song Contest med sangen «Lane moje» (norsk: Min kjære, direkte oversatt: Dådyret mitt). Sangen kom 17 poeng etter Ruslana fra Ukraina som vant konkurransen.
Bakgrunn
Joksimović begynte sin karriere tidlig. Allerede da han var tolv år vant han konkurransen First Accordion of Europe i Paris. Fra hans første album ble han en veldig populær musiker over hele Balkan. Han skriver stort sett alt av sin egen musikk og har også laget musikk til flere teaterstykker. Det blir også sagt at han mestrer elleve forskjellige musikkinstrumenter.
Han har vunnet flere nasjonale priser for sine komposisjoner. I 2005 skrev han låten «Jutro», men overlot fremføringen til Jelena Tomasević under kvalifiseringen til Eurovision Song Contest. Sangen vant semifinalen i Serbia overlegent, men under finalen, hvor både sanger fra Serbia og Montenegro ble fremført, ble sangen oversett av fire dommere fra Montenegro. Dermed vant gruppa No Name fra Montenegro som gikk videre. Seieren til No Name var kontroversiell i Serbia og Montenegro.
I Eurovision Song Contest 2006 var han låtskriver av Bosnia-Hercegovinas bidrag «Lejla», fremført av Hari Mata Hari, som kom på tredjeplass.
I 2008 var han programleder for Eurovision Song Contest 2008 i Beograd sammen med sin fremtidige ektefelle, og han var komponist bak bak det serbiske bidraget «Oro» samme år. I 2012 deltok han selv som artist i konkurransen og endte på en tredjeplass med bidraget «Nije ljubav stvar».
Han fortsetter å skrive låter og det siste albumet hans Ima nešto u tom što me nećeš ble vel mottatt av både kritikere og fans. Han skrev superhiten Supermen sammen med Dino Merlin, og fremførte den sammen med han på et fullsatt Koševo Stadion i Sarajevo.
Han bor i Beograd med sine kone og datter.
Håbergbreen
Håbergbreen er en isbre på Spitsbergen, Svalbard, nordøst for Colesdalen. Den er en ca. 2 km lang bre som går fra nordre Håberget (903 m) og renner nordover og inn øverst i Bjørndalen, sør for Isfjorden i Nordenskiöld Land.
Dryadebreen
Dryadebreen er en isbre på Spitsbergen, Svalbard, nordøst for Colesdalen. Den er en ca. 2 km lang bre som går fra Håbergnuten (1030 m) og Teltberget (1025 m), og renner nordøstover og inn øverst i Fardalen, sør for Isfjorden i Nordenskiöld Land.
Breen ligger øst for Håbergbreen og like sør for botnen av Longyearbreen, og er oppkalt etter dryader (skogsnymfer).
BMW 1602
BMW 1602 var en bilmodell i BMWs Neue Klasse. Den ble introdusert i 1966. Dette var en 2-dørs sedan, som ved lansering ble kalt 1600-2. Modellen forble i salg frem til 1975, med unntak av enkelte modeller som var bygget i Portugal og ble solgt helt frem til 1978. Effekten var økt til 96 hk, og bilen fikk svært gode kritikker ved lanseringen.
'02-serien ble til etter initiativ fra den amerikanske importøren Max Hoffman, som overbeviste BMW om at de ville selge langt mer av en todørsutgave enn de hittil hadde gjort med sedanmodellen. BMW sa seg enige, og henvendte seg til den italienske designeren Giovanni Michelotti.